OpenOffice.org

Clamât propiamentri OpenOffice.org (no OpenOffice, par vie di une dispute su lis marcjis), al è un progjet comunitari cun l'obietîf di creâ une suite pal ufizi basade su codiç a risultive vierte (cun licence LGPL).

Cheste suite e pues lei cence modifichis files creâts cun Microsoft Office, la suite di ufici plui pandude, ma dopre preferibilmentri un so formât di file, basât sul standard XML. Plui in specific, i files creâts di OpenOffice.org a son files XML comprimûts, cussì che a ocupin mancul puest sul disc.

A son disponibilis versions di OpenOffice.org par Microsoft Windows, Linux, Solaris e MacOS
Il progjet al è nassût cuant che la Sun Microsystems e à decidût di dâ fûr cun la licence LGPL il codiç de sô suite StarOffice; vuê la Sun e continue a vendi versions di StarOffice, che a son basadis sul codiç di OpenOffice ma ufrissin in plui un supuart tecnic e cualchi acessori (la relazion tra OpenOffice.org e StarOffice e je plui o mancul chê tra Mozilla e Netscape Navigator.

 Components 
 50px Writer, un processôr di tescj che al pues ancje jessi doprât come editor WYSIWYG pes pagjinis HTML.
 50px Calc, par lavorâ cui sfueis di calcul.
 50px Draw, pai disens, cun la pussibilitât di espuartâ tal formât vetoriâl SVG.
 50px Impress, par creâ presentazions visuâls
 50px Math, editôr di formulis matematichis.
 50px Base, un program pes basis di dâts

 Formâts di files doprâts normalmentri 
OpenOffice.org al dopre come opzion predeterminade i formâts di files OpenDocument (ODF):

Gjenar di documentEstension dai filesOpenDocument Text .odtOpenDocument Text Template.ottOpenDocument Master Document.odmHTML Document.htmlHTML Document Template.othOpenDocument Spreadsheet.odsOpenDocument Spreadsheet Template.otsOpenDocument Drawing.odgOpenDocument Drawing Template.otgOpenDocument Presentation.odpOpenDocument Presentation Template.otpOpenDocument Formula.odfOpenDocument Database.odbOpenOffice.org Extensions.oxt

 Leams esternis 

  Pagjine dal progjet furlan di traduzion, pene scomençât
  Pagjine principâl dal progjet

Categorie:Programs libars